मई में सब्जियों की महंगाई दर 4.64 प्रतिशत रह गई, जो अप्रैल में 6.63 प्रतिशत थी । गत माह कपड़ों और जूते-चप्पल के दाम 6.12 प्रतिशत बढ़े, जबकि अप्रैल के दौरान इनकी कीमतों में 6.15 प्रतिशत की बढ़ोतरी हुयी थी। मई में ईंधन और बिजली 5.96 प्रतिशत महंगे हुए। अप्रैल में इनकी महंगाई दर 5.6 प्रतिशत रही थी ।अप्रैल में औद्योगिक उत्पादन सूचकांक (आईआईपी) आकड़े बेहतर रहे । इस दौरान औद्योगिक उत्पादन 4.1 प्रतिशत बढ़ा, जबकि मार्च में आईआईपी ग्रोथ रेट 2.5 प्रतिशत रही थी। असल में मार्च की आईआईपी ग्रोथ 2.1 प्रतिशत से संशोधित होकर 2.5 प्रतिशत हो गई थी। माह-दर-माह आधार पर अप्रैल में मैन्यूफैक्चरिंग सेक्टर की ग्रोथ रेट 2.2 प्रतिशत से बढ़कर 5.1 प्रतिशत हो गई। इस दौरान माइनिंग सेक्टर की ग्रोथ रेट 0.6 प्रतिशत रही, जो मार्च में 0.9 प्रतिशत थी। अप्रैल में इलेक्ट्रिसिटी सेक्टर की ग्रोथ रेट -0.5 प्रतिशत रही, अप्रैल में इस सेक्टर की ग्रोथ रेट 2 प्रतिशत रही थी। लेकिन, बेसिक गुड्स की ग्रोथ रेट 2.3 प्रतिशत से बढ़कर 2.8 प्रतिशत हो गई।